# Cora

### Izvor: Wikipedija

Cora (Nayeri, Náayarrite).- Indijanski narod iz grupe Coran, porodica Uto-Aztecan, nastanjen u sjeveroistočnom Nayaritu, uz granicu sa Durangom, kao i u njezinom obalnom području. Sami sebe Cora nazivaju Nayeri a srodni su plemenima Guachichil, Huichol, Totorame i Tecual. Danas oko 16,000 Cora Indijanaca govori dva cora jezika, to su Cora de El Nayar i Cora de Santa Teresa, u meksičkoj državi Nayarit, uključujući i nekoliko stotina imigranata u američkoj državi Colorado. Pravi Cora Indijanci podijeljeni su na tri lokalna plemena, viz.: Coano, Huaynamota, Zayahueca.

## [uredi] Kultura

Cora Indijanci žive u obalnom području Nayarita i u naseljima Dolores, Santa Teresa, Mesa del Nayar, Jesús Maria, San Francisco i Corepánu u Sierri Nayar. Core su kulturno veoma slični Huicholima, i oba plemena žive od agrikulture. Kukuruz, grah i tikve glavne su kulture, a zemlja se obrađuje plugom i štapovima za kopanje. većina obitelji drži krave zbog mlijeka i sira, te ovce radi vune ,dok se meso ovih životinjarijetko jede. Lovom, ribolovom i sakupljanjem Core i Huicholi nadopunjuju izvore svoje prehrane. Za razliku od Huichola koji lončarsku robu nabavljaju od trgovaca, Core su do danas očuvali lončarstvo. Šalove, torbe i prekrivače Indijanci proizvode sami na tkalačkim stanovima. odjeća je tradicionalna ili polu-tradicionalna. Muškarci nose, košulje i hlače od muslina, sandale i šešire, a treba pridodati i vezene marame i torbe koje se nose preko ramena. Žene nose duge suknje od muslina, duge bezrukavne bluze, sandale i plašt-quechquemitl (vidi quechquemitl) preko glave ili preko ramena. Vjera Cora je katoličanstvo, čije svece identificiraju sa starim indijanskim bogovima. održavaju i stare paganske običaje i upražnjavaju kult-peyote.

## [uredi] Literatura

- Catherine Palmer Finerty, In a Village Far from Home: My Years Among the Cora Indians of the Sierra Madre (Paperback)

## [uredi] Vanjske poveznice

Dobavljeno iz "http://hr.wikipedia.org../../../c/o/r/Cora.html"

Kategorije: Coran | Meksički Indijanci

##### Views

- Članak
- Razgovor
- Trenutna inačica

##### Traži

##### Drugi jezici

- English
- Español